पुलिस के मुताबिक, पूछताछ में किसी ने भी संतोषजनक जवाब नहीं दिया है। सभी से सिविल लाइंस थाने में बुलाकर पूछताछ की गई थी, लेकिन मुख्यमंत्री को थाने आने से छूट दी गई है। ज्ञात हो कि 19 फरवरी की आधी रात 12 बजे मुख्यमंत्री केजरीवाल के सिविल लाइंस स्थित आवास पर मुख्य सचिव अंशु प्रकाश को बुलाया गया था। वहां पहले से एक कमरे में केजरीवाल, सिसोदिया, आप के 11 विधायक व वीके जैन मौजूद थे। मुख्य सचिव का आरोप है कि बैठक के दौरान आप के विधायकों ने उनके साथ बदसुलूकी व मारपीट की।